కృష్ణమ్మ

కృష్ణమ్మ 2024లో విడుదలైన తెలుగు సినిమా. కొరటాల శివ సమర్పణలో అరుణాచల క్రియేషన్స్ బ్యానర్‌పై కృష్ణ కొమ్మలపాటి నిర్మించిన ఈ సినిమాకు వి.వి.గోపాలకృష్ణ దర్శకత్వం వహించాడు. స‌త్య‌దేవ్‌,  అథిరా రాజ్, అర్చన, కృష్ణ బూరుగుల‌, లక్ష్మణ్ మీసాల ప్రధాన పాత్రల్లో నటించిన ఈ సినిమా టీజర్‌ను నటుడు సాయి ధరమ్ తేజ్ 2022 ఆగష్టు 4న విడుదల చేయగా, సినిమాను 2024 మే 10న థియేటర్లలో విడుదల చేసి మే 17 నుండి అమెజాన్ ప్రైమ్ వీడియో ఓటీటీలో స్ట్రీమింగ్ ప్రారంభమైంది.
క‌థ
భద్ర (సత్యదేవ్), కోటి (లక్ష్మణ్ మీసాల), శివ (కృష్ణ బూరుగుల) ముగ్గురు అనాధలుగా పెరుగుతారు. శివ మీనా (అతీరారాజ్‌)ని ప్రేమిస్తుంటాడు. మీనాను భ‌ద్ర కూడా సొంత చెల్లెలిగా భావిస్తుంటాడు. మీనా త‌ల్లి ఆప‌రేష‌న్‌కు చాలా డ‌బ్బు అవ‌స‌ర‌మ‌వుతుంది. ఆ డ‌బ్బు కోసం భ‌ద్ర‌, శివ‌, కోటి చివరిసారిగా భారీ ఎత్తున గంజాయి స్మగ్లింగ్ చేసి వచ్చిన డబ్బుతో ఆపరేషన్ చేయించాలని డిసైడ్ అయి స్మ‌గ్లింగ్ చేస్తూ పోలీసుల‌కు దొరికిపోతారు? అనుకోకుండా ఈ ముగ్గురు స్నేహితులు రేప్ అండ్ మ‌ర్డ‌ర్ కేసులో చిక్కుకుంటారు? ఈ హ‌త్య కేసులో భ‌ద్ర‌, శివ‌, కోటిల‌ను ఇరికించింది ఎవ‌రు? చేయ‌ని త‌ప్పును ఒప్పుకోమ‌ని పోలీసులు వారిని ఎలా చిత్ర‌హింస‌ల‌కు గురిచేశారు? త‌మ‌ను త‌ప్పుడు కేసులో ఇరికించిన వారిపై ఈ ముగ్గురు ఎలా ప్రతీకారం తీర్చుకున్నారు అనేదే మిగతా సినిమా కథ.
నటీనటులు
స‌త్య‌దేవ్‌
అథిరా రాజ్
అర్చన అయ్యర్
కృష్ణ బూరుగుల‌
లక్ష్మణ్ మీసాల 
నందగోపాల్
కృష్ణ తేజ
రఘు కుంచే
సాంకేతిక నిపుణులు
బ్యానర్:  అరుణాచల క్రియేషన్స్
నిర్మాత:  కృష్ణ కొమ్మలపాటి 
కథ, స్క్రీన్‌ప్లే, దర్శకత్వం: వి.వి.గోపాలకృష్ణ
సంగీతం: కాల భైరవ 
సినిమాటోగ్రఫీ: సన్నీ కూరపాటి 
ఎడిటర్ : తమ్మిరాజు 
ఆర్ట్ డైరెక్టర్ : రామ్ కుమార్ 
మాటలు : సురేష్ బాబా 
పాటలు : అనంత్ శ్రీరామ్ 
ఫైట్స్ : పృథ్వి శేఖర్

మూలాలు

బయటి లింకులు